Diari Oficial de la Generalitat Valenciana


Sumari del DOGV 3113, del 03-11-1997 (1997/11241)

DECRET 2671997, de 21 d'octubre, del Govern Valencià, pel qual es delimita l'entorn de protecció de l'església cocatedral de Sant Nicolau de Bari, d'Alacant.
-------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1997/10/21/267/dof/vci/html**

### Dades del document

Número de DOGV
:   3113

Data del DOGV
:   03-11-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/11931


Data del document
:   21-10-1997

Organisme emissor
:   Conselleria de Cultura, Educació i Ciència

Tipus de document
:   Decret

3661 DECRET 2671997, de 21 d'octubre, del Govern Valencià, pel qual es delimita l'entorn de protecció de l'església cocatedral de Sant Nicolau de Bari, d'Alacant. [97/X11229]
  
Mitjançant Ordre de 15 de juny de 1974 (BOE 30.08.74), es va declarar monument històric artístic l'església cocatedral de Sant Nicolau de Bari, d'Alacant.
  
La disposició addicional primera de la Llei 16/1985, de 25 de juny, del Patrimoni Històric Espanyol, disposa que els béns que amb anterioritat a la Llei hagueren sigut declarats historicoartístics passaren a tenir la consideració de Béns d'Interès Cultural i quedaren sotmesos al règim jurídic que per a aquests béns estableix la citada llei.
  
L'article 11.2. de la citada llei senyala l'obligatorietat que figure en l'expedient de declaració de Béns d'Interès Cultural la delimitació de l'entorn afectat per aquesta.
  
En conseqüència, amb el fi d'adaptar-se a la normativa legal establida per la Llei 16/1985, de 25 de juny, la Direcció General de Patrimoni Artístic de la Conselleria de Cultura, Educació i Ciència, mitjançant Resolució de l'11 de març de 1996, va acordar tenir per incoat l'expedient de delimitació de l'entorn de protecció de l'església cocatedral de Sant Nicolau de Bari, d'Alacant.
  
El Tribunal Constitucional, en la sentència 17/1991, de 31 de gener, estableix que corresponen a les comunitats autònomes, si tenen assumides estatutàriament les competències, emetre la declaració formal de Bé d'Interès Cultural.
  
El Decret 181/1991, de 15 d'octubre, del Govern Valencià, estableix que l'òrgan competent per a la resolució d'expedients en matèria de Béns d'Interès Cultural, en l'àmbit competencial de la Generalitat Valenciana, és el Govern Valencià, a proposta del conseller de Cultura, Educació i Ciència. De conformitat amb el dit Decret, el conseller de Cultura, Educació i Ciència ha proposat delimitar l'entorn de protecció de l'església cocatedral de Sant Nicolau de Bari, a Alacant, i a tal efecte ha fet constar que s'han realitzat els tràmits preceptius en la incoació i instrucció de l'expedient.
  
En virtut del que s'ha exposat, vist l'article 31.5 de l'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol, i d'acord amb allò que s'ha establit en la disposició transitòria sisena en relació amb els articles 11.2., 14 i 15 de la Llei 16/1985, de 25 de juny, del Patrimoni Històric Espanyol i el Reial Decret 111/1986, de 10 de gener, de desenvolupament parcial de la mateixa, modificat pel Reial Decret 64/1994, de 21 de gener, a proposta del conseller de Cultura, Educació i Ciència, i amb la deliberació prèvia del Govern Valencià, en la reunió del dia 21 d'octubre de 1997,
  
DECRETE
  
Article únic
  
Es delimita l'entorn de protecció de l'església cocatedral de Sant Nicolau de Bari, a Alacant, definit en els annexos que formen part d'aquest decret.
  
DISPOSICIÓ FINAL
  
Aquest decret es publicarà en el Boletín Oficial del Estado i entrarà en vigor l'endemà de la seua publicació en el Diari Oficial de la Generalitat Valenciana.
  
València, 21 d'octubre de 1997
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,
  
FRANCISCO E. CAMPS ORTIZ
  
Annex I
  
Motivació de la delimitació proposada
  
El criteri general seguit per a la delimitació de l'entorn de protecció de l'església cocatedral de Sant Nicolau de Bari consisteix a incloure dins de la seua àrea els següents elements urbans:
  
- Parcel·les que limiten directament amb la que ocupa el Bé d'Interès Cultural (BIC), que poden afectar-lo tant visualment com físicament per qualsevol intervenció que s'hi realitze.
  
- Parcel·les que recauen al mateix espai públic que el BIC i que constitueixen el seu entorn visual i ambiental immediat i en el qual qualsevol intervenció que es realitze pot suposar una alteració de les condicions de percepció o del caràcter de l'espai urbà.
  
- Espais públics en contacte directe amb el BIC i les parcel·les enumerades anteriorment, que constitueixen part del seu ambient urbà immediat.
  
- Edificacions o qualsevol element del paisatge urbà que, encara que no tenen una situació de proximitat amb el BIC, n'afecten de forma fonamental la percepció.
  
Annex II
  
Àrea de protecció
  
A) Descripció literal de la delimitació.
  
Origen: eix carrer Mare de Déu del Pessebre.
  
Sentit: horari.


Còpia Permalink ELI